stanford-oval/wikipedia huggingface dataset:
ดราก้อน เอจ: อินควิซิชัน

| Dragon Age: Inquisition |
| --- | --- |
ผู้พัฒนา: BioWare
ผู้จัดจำหน่าย: Electronic Arts
แต่งเพลง: Trevor Morris
ชุด: Dragon Age
เอนจิน: Frostbite 3 with SpeedTree
เครื่องเล่น: Microsoft Windows PlayStation 3 PlayStation 4 Xbox 360 Xbox One
วางจำหน่าย: October 7, 2014
แนว: Action role-playing
รูปแบบ: Single-player
ดราก้อน เอจ: อินควิซิชัน (Dragon Age: Inquisition) เป็นภาคต่อของเกมคอมพิวเตอร์ ดราก้อน เอจ   เป็นเกมแนว แอ็กชั่น โรล เพลยิง หรือ เกมที่มีการจบหลายรูปแบบ โดยผู้พัฒนา ใน บริษัทเดิม คือ BioWare และผู้ถือสิทธิ โดย Electronic Arts.
โดยมีเนื้อเรื่องและแนวการเล่นจาก Dragon Age: Origins และ Dragon Age IIโดยคงความเป็นเกมต้นแบบ Dragon Age โดยผู้กำกับการผลิตและโปรดิวเซอร์.
ภาคต่อเดินเรื่องทศวรรษหลังจากนั้น ดราก้อน เอจ: เดอะ เวลการ์ด วางจำหน่าย 28 ตุลาคม 2024 นับเป็นเกมที่ทิ้งช่วงห่างยาวนานกว่า 10 ปี
การพัฒนา

ตัวเกมและภาพ เสียงใช้ระบบ เอนจิน frostbite3มหากาพย์แห่งซีรีส์เกมแนวสวมบทบาทสุดยิ่งใหญ่จาก BioWare นี้จะสร้างปรากฏการณ์ครั้งสำคัญด้วยพลังของ Frostbite 3 พบกับทิวทัศน์อันงดงามและความเป็นไปได้ใหม่ๆ อันน่าเหลือเชื่อที่กำลังรอคอยคุณอยู่ เตรียมตัวคุณเองให้พร้อมสำหรับ Dragon Age: Inquisition
เนื้อหา

คุณคือผู้เดียวที่สามารถจะหยุดยั้งเหล่าปีศาจจากการหลั่งไหลเข้าสู่ Thedas
มื่อหายนะครั้งใหญ่ทำให้ดินแดนแห่ง Thedas ตกอยู่ในความโกลาหล ฝูงมังกรมากมายทะยานขึ้นสู่ท้องฟ้ากลายเป็นเงามืดแห่งความหวาดกลัวที่ปกคลุมไปทั่วอาณาจักรซึ่งครั้งหนึ่งเคยสุขสงบ เหล่าผู้ใช้เวทได้ลุกฮือขึ้นทำสงครามเต็มรูปแบบกับฝ่ายเทมปลาร์ที่กดขี่ นานาประเทศต่างลุกขึ้นมาหันอาวุธเข้าหากัน การนำความสงบกลับคืนมาอีกครั้งจึงขึ้นอยู่กับคุณในฐานะผู้นำการสืบสวนและไล่ล่าผู้ที่ก่อความโกลาหลครั้งนี้ พบกับความสัมพันธ์ที่จะก่อตัวขึ้น และบางความสัมพันธ์ที่จะสูญสลาย เมื่อภารกิจค้นหาความจริงได้สร้างผลร้ายแก่คุณ
ผลงานเกมแอ็คชันผจญภัยล่าสุดจาก BioWare นี้จะนำเสนอเรื่องราวอันเข้มข้นอย่างที่ไม่เคยมีมาก่อนในโลกขนาดใหญ่ยักษ์ที่มีสภาพภูมิประเทศซึ่งสามารถเปลี่ยนแปลงได้ สำรวจถ้ำที่ซ่อนอยู่ เอาชนะสิ่งมีชีวิตขนาดมโหฬาร และปรับเปลี่ยนโลกรอบๆ ตัวคุณไปตามลักษณะที่คุณเล่น
สำรวจ เป็นผู้นำ และต่อสู้: ทางเลือกที่ยากลำบากจะกำหนดประสบการณ์การเล่นของคุณ การตัดสินใจแม้เพียงครั้งเดียวก็สามารถส่งผลต่ออนาคตที่จะเกิดขึ้นได้
Skyhold Throne – ผู้ปกครองทุกคนล้วนจำเป็นต้องมีบัลลังก์ที่คู่ควรกับเกียรติยศ แต่ในฐานะผู้นำการสืบสวน คุณจะมีบัลลังก์ที่สูงส่งยิ่งกว่าใครซึ่งสร้างมาจากหัวกะโหลกมังกรโบราณ
Red Hart Halla – เดินทางท่องโลกที่เต็มไปด้วยอันตรายด้วยสัตว์พาหนะมีเขาที่สง่างามนี้
Bog Unicorn – สัตว์พาหนะที่มีลักษณะพิเศษไม่เหมือนใครซึ่งครั้งหนึ่งเคยเป็นของจอมโจรผู้ชั่วร้ายนี้ได้กลับมาอีกครั้งเพื่อสร้างความกลัวให้กับผู้ที่ต่อต้านคุณ
นำโลกแห่ง Thedas ไปกับคุณได้ทุกที่ด้วยเพลงประกอบดิจิทัลจาก Dragon Age: Inquisition
อาวุธสำหรับคลาสต่างๆ: บดขยี้ศัตรูของคุณด้วยอาวุธในชุด Flames of the Inquisition ไม่ว่าจะเป็นไม้เท้าหรือมีดสั้น ดาบยักษ์หรือค้อนสงคราม อาวุธเหล่านี้จะทำให้การกำราบศัตรูของคุณเป็นเรื่องง่ายขึ้น
ชุดเกราะพิเศษ: ปกป้องตัวคุณเองจากการโจมตีของศัตรูด้วยชุดเกราะ Flames of the Inquisition Armor
สัตว์พาหนะหุ้มเกราะ: ในชุดอุปกรณ์ Flames of the Inquisition นี้ยังประกอบด้วยม้าชั้นเลิศที่มาพร้อมกับชุดเกราะ Inquisition Armor ของตนเองซึ่งถูกสร้างขึ้นด้วยไฟแห่งการสู้รบ
รายการอ้างอิง

↑  Gaston, Martin (2013-03-28). "Next Mass Effect and Dragon Age games using Frostbite 3". GameSpot. สืบค้นเมื่อ 2013-03-28.
↑  Meredith, Kevin (2013-11-22). "SpeedTree on the Frontlines of Next-Gen Gaming". SpeedTree. คลังข้อมูลเก่าเก็บจากแหล่งเดิมเมื่อ 2014-02-09. สืบค้นเมื่อ 2014-01-23.
↑  Priestly, Chris. "Consoles. (Confirmed: PC, Xbox 360, PS3, Xbox One, PS4)". BioWare Social Network. สืบค้นเมื่อ 2013-06-12.
↑  Makuch, Eddie (2013-06-10). "Dragon Age: Inquisition delayed a year". GameSpot. สืบค้นเมื่อ 2013-08-13.
↑  Futter, Mike (2014-04-22). "Dragon Age: Inquisition Release Date, Trailer, And Screenshots". GameInformer. คลังข้อมูลเก่าเก็บจากแหล่งเดิมเมื่อ 2019-05-25. สืบค้นเมื่อ 2014-04-22.
1 2  "Dragon Age Inquisition - Official Site". สืบค้นเมื่อ 2013-08-21. Explore a vast, fantasy world at the brink of catastrophe in Dragon Age™: Inquisition, a next-generation action RPG, where your choices shape and drive the experience.
1 2  "Muzyka: BioWare to throw previous Dragon Age games into a blender for next title". Joystiq. 2011-08-21. สืบค้นเมื่อ 2011-09-04.
↑  "BioWare Announces Dragon Age 3: Inquisition". Electronic Arts. 2012-09-17. คลังข้อมูลเก่าเก็บจากแหล่งเดิมเมื่อ 2013-08-19. สืบค้นเมื่อ 2012-09-17.
↑  "Dragon Age 3 artists wanted, Bioware sr. director tweets". Joystiq. 2011-05-20. สืบค้นเมื่อ 2011-09-04.
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2013-09-10. สืบค้นเมื่อ 2014-04-24.
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2014-04-24.
↑   http://www.gamespot.com/articles/gender-neutral-dragon-age-inquisition-box-art-revealed/1100-6419114/
↑  https://www.origin.com/th-th/store/buy/74369/pc-download/base-game/digital-deluxe-edition#details
↑  https://www.origin.com/th-th/store/buy/dragon-age-inquisition/pc-download/base-game/standard-edition
↑  "ความต้องการระบบของเกม เดอะซิมส์ 4". เดอะซิมส์ 4. อิเล็กทรอนิกส์ อาร์ต.
แหล่งข้อมูลอื่น

https://www.origin.com/th-th/store/buy/74369/pc-download/base-game/digital-deluxe-edition
http://www.dragonage.com/
| ด ค กเดอะเกมอะวอดส์ |
| --- | --- | --- |
| ปี |  2557  2558  2559  2560  2561  2562  2563  2564  2565  2566  |  |
| เกมแห่งปี |  ดราก้อน เอจ: อินควิซิชัน (2557)  เดอะวิตเชอร์ 3: ไวลด์ฮันต์ (2558)  โอเวอร์วอตช์ (2559)  เดอะเลเจนด์ออฟเซลดา: บรีทออฟเดอะไวลด์ (2560)  ก๊อดออฟวอร์ (2561)  เซกิโระ: แชโดวส์ดายทไวซ์ (2562)  เดอะลาสต์ออฟอัสพาร์ท II (2563)  อิตเทกส์ทู (2564)  เอลเดนริง (2565)  บอลเดอส์เกต 3 (2566)  |  |
| ดูเพิ่ม |  เจฟฟ์ ไคลีย์  สไปค์วิดีโอเกมอวอร์ดส์  ซัมเมอร์เกมเฟสต์  |  |
การก่อการกำเริบที่เทียนซุย

กบฏในมณฑลเลียงจิ๋วของวุยก๊ก (ค.ศ. 228)
| ด ค กการบุกขึ้นเหนือของจูกัดเหลียง |
| --- | --- |
 ซินเสีย  เทียนซุย  เกเต๋ง  ตันฉอง  เจี้ยนเวย์  กิสาน  ทุ่งราบอู่จ้าง 
| ด ค กสงครามสามก๊ก |
| --- | --- |
 ← ปลายราชวงศ์ฮั่น  อิเหลง  การบุกง่อก๊ก  การบุกลงใต้  ซินเสีย  การบุกขึ้นเหนือ  เซ็กเต๋ง  จูงอก๊ก  หับป๋า (ค.ศ. 231)  หับป๋า (ค.ศ. 233)  หับป๋า (ค.ศ. 234)  เลียวตั๋ง  อ้วนเสีย (ค.ศ. 241)  เชฺว่เปย์  ซิงชื่อ  โคกูรยอ  สุสานโกเบงเหลง  การบุกของเกียงอุย  (เต๊กโตเสีย)   ฉิวฉุน  ตังหิน  หับป๋า (ค.ศ. 253)  โจมอ  เกาจิ๋ว  การล่มสลายของจ๊กก๊ก  จงโฮย  เองอั๋น  ทูฟ่า ชู่จีเหนิง  ซีหลิง  การล่มสลายของง่อก๊ก 
การก่อการกำเริบที่เทียนซุย (จีน: 天水之乱) หมายถึงการกบฏที่เกิดขึ้นในส่วนใต้ของมณฑลเลียงจิ๋ว (ครอบคลุมพื้นที่มณฑลกานซู่และมณฑลฉ่านซีในปัจจุบัน) ในฤดูใบไม้ผลิของปี ค.ศ. 228 ในยุคสามก๊กของจีน กองทัพของรัฐจ๊กก๊กนำโดยอัครมหาเสนาบดีจูกัดเหลียงวางแผนจะเข้ายึดครองเตียงฮัน นครยุทธศาสตร์สำคัญในรัฐวุยก๊กอันเป็นรัฐอริของจ๊กก๊ก สามเมืองอันได้แก่ลำอั๋น, เทียนซุย และฮันเต๋งถูกทัพจ๊กก๊กยึดครองไป แต่ดินแดนที่จ๊กก๊กได้ไปภายหลังกลับถูกวุยก๊กชิงกลับคืนไปได้หลังยุทธการที่เกเต๋ง ตามที่ระบุไว้ในชีวประวัติของขุนพลวุยก๊กเตียวคับว่า "เมืองลำอั๋น เทียนซุย และฮันเต๋งก่อกบฏและแปรพักตร์เข้าด้วย (จูกัด) เหลียง (เตียว) คับสยบทั้งหมด"
ภูมิหลัง

ที่เมืองฮันต๋ง (漢中 ฮั่นจง) ระหว่างการประชุมวางแผนการศึก จูกัดเหลียงเสนอให้เคลื่อนทัพโอบทางซ้ายเพื่อเข้ายึดหุบเขาแถบแม่น้ำอุยโห (渭河 เว่ย์เหอ) ตอนบนเพื่อยึดเอาเมืองในแถบนั้น อุยเอี๋ยนคัดค้านแผนการนี้และเสนอให้เข้าโจมตีผ่านด่านในเทือกเขาฉินหลิ่ง (秦嶺) โดยใช้กำลังพลฝีมือดี 10,000 นายเข้ายึดนครเตียงฮัน (長安 ฉางอาน) โดยฉับพลัน จูกัดเหลียงปฏิเสธแผนของอุยเอี๋ยนเพราะเห็นว่าเสี่ยงเกินไปและเลือกใช้วิธีการที่รอบคอบกว่า เป้าหมายในการบุกคือเพื่อยึดเตียงฮันรวมไปถึงเมืองเทียนซุย (天水 เทียนฉุ่ย; อยู่บริเวณนครเทียนฉุ่ย มณฑลกานซู่ในปัจจุบัน) เมืองฮันเต๋ง (安定 อานติ้ง; อยู่บริเวณอำเภอเจิ้นยฺเหวียน มณฑลกานซู่ในปัจจุบัน) เมืองลำอั๋น (南安 หนานอาน; อยู่บริเวณอำเภอหล่งซี มณฑลกานซู่ในปัจจุบัน) และเขากิสาน (祁山 ฉีชาน; พื้นที่ภูเขาโดยรอบอำเภอหลี่ มณฑลกานซู่ในปัจจุบัน)
การก่อการกำเริบ

ในปี ค.ศ. 228 จูกัดเหลียงประกาศเดินทัพผ่านช่องเขาเสียดก๊ก (斜谷 เสียกู่) เพื่อเข้ายึดอำเภอไปเซีย (郿縣 เหมย์เซี่ยน; อยู่ทางตะวันออกเฉียงใต้ของอำเภอฝูเฟิง มณฑลฉ่านซีในปัจจุบัน) จูกัดเหลียงส่งเตียวจูล่งและเตงจี๋ให้นำกองกำลังล่อทำทีจะเข้าคุกคามอำเภอไปเซียและเข้ายึดอำเภอเอ๊กก๋วน (冀縣 จี่เซี่ยน; ปัจจุบันคืออำเภอกานกู่ มณฑลกานซู่) โจจิ๋นจึงนำทัพไปต้าน ฝ่ายจูกัดเหลียงนำทัพด้วยตนเองไปปิดล้อมเขากิสาน เมืองลำอั๋น เทียนซุย และฮันเต๋งสามเมืองจึงก่อการกำเริบขึ้นและแปรพักตร์จากวุยก๊กไปเข้าด้วยจูกัดเหลียง ส่งผลสะเทือนไปทั่วมณฑลเลียงจิ๋ว จักรพรรดิโจยอยจึงเสด็จมายังเตียงฮันเพื่อดูแลแนวป้องกัน โจจิ๋นเข้ารักษาอำเภอไปเซียเพื่อต้านเตียวจูล่ง ในขณะที่กองกำลังทหารม้าและทหารราบ 50,000 นายใต้บังคับบัญชาของเตียวคับก็ยกไปทางตะวันตกเพื่อต้านทัพหลักของจูกัดเหลียง
เวลานั้น เกียงอุยกำลังลาดตระเวนอยู่โดยรอบนอกพร้อมด้วยผู้บังคับบัญชาคือม้าจุ้น (馬遵 หม่า จุน) เจ้าเมืองเทียนซุย ม้าจุ้นระแวงว่าเกียงอุยอาจลอบสมคบกับทัพจ๊กก๊ก ม้าจุ้นจึงลอบหนีไปในเวลากลางคืนไปยังอำเภอเซียงเท้ง (上邽縣 ช่างกุยเซี่ยน; ปัจจุบันคือนครเทียนฉุ่ย มณฑลกานซู่) เมื่อเกียงอุยทราบว่าม้าจุ้นทิ้งตนไปก็ตามไปถึงอำเภอเซียงเท้ง แต่ถูกปฏิเสธไม่ยอมเปิดประตูให้ เกียงอุยจึงแปรพักตร์ไปเข้าด้วยจ๊กก๊กพร้อมด้วยเพื่อนร่วมราชการ ได้แก่เลี้ยงซี (梁緒 เหลียง ซฺวี่) อินเชียง (尹賞 อิ๋น ฉ่าง) และเลี้ยงเขียน (梁虔 เหลียง เฉียน)
ในความเป็นจริงไม่มียุทธการเกิดขึ้นที่เมืองเทียนซุย มีเพียงการก่อการกำเริบขึ้นเท่านั้น พื้นที่โดยรอบเมืองก็เข้าร่วมเป็นส่วนหนึ่งของจ๊กก๊กอย่างรวดเร็ว ทำให้ทัพจ๊กก๊กรุกคืบได้อย่างมั่นคง แต่ทัพจ๊กก๊กก็ต้องประสบความล้มเหลวในยุทธการที่เกเต๋ง เมื่อเตียวคับเอาชนะม้าเจ๊กที่จูกัดเหลียงส่งมารับมือ จูกัดเหลียงจึงมีคำสั่งให้ถอยทัพกลับอาณาเขตของจ๊กก๊ก เตียวจูล่งและเตงจี๋ก็ได้รับคำสั่งให้โต้ตอบโจจิ๋น แต่กำลังพลของทั้งคู่ด้อยกว่าข้าศึกจึงต้องพ่ายแพ้ในหุบเขากิก๊ก (箕谷 จีกู่; อยู่ทางตะวันออกของนครเป่าจี มณฑลฉ่านซีในปัจจุบัน) แต่การป้องกันทัพยังคงมั่นคงจึงสามารถหลีกเลี่ยงการพ่ายแพ้อย่างราบคาบไปได้ เตียวจูล่งนำทัพล่าถอย เมืองสามเมืองที่ก่อการกำเริบเข้าร่วมกับจ๊กก๊กก็ถูกสยบโดยเตียวคับและกลับมาอยู่ในอาณาเขตของวุยก๊กในภายหลัง
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 ในตอนที่ 92 และ 93 เกียงอุยเป็นหนึ่งในเหตุผลที่ทำให้จูกัดเหลียงยกมาทำศึกที่เมืองเทียนซุย และการทำให้เกียงอุยแปรพักตร์มาเข้าด้วยจ๊กก๊กกลายเป็นเป้าหมายหลักหลังที่เกียงอุยเคยสู้รบกับเตียวจูล่ง เมื่อเริ่มแรกที่จูกัดเหลียงส่งเตียวจูล่งเข้าตีเมืองเทียนซุย และเกียงอุยแสดงออกซึ่งความสามารถในการรบและการวางแผนในสนามรบ ระหว่างการรบม้าจุ้นสงสัยว่าเกียงอุยสมคบกับข้าศึก เมื่อเกียงอุยอยู่นอกเมืองเทียนซุย ม้าจุ้นจึงปิดประตูเมืองและปฏิเสธไม่ให้เกียงอุยเข้า เกียงอุยไม่มีทางเลือกนอกจากต้องแปรพักตร์ไปอยู่ฝ่ายจูกัดเหลียง
ในวัฒนธรรมประชานิยม

ในซีรีส์วิดีโอเกมไดนาสตีวอริเออร์ของบริษัทโคเอตั้งแต่ภาคที่ 4 มีฉากที่เล่นได้เรียกว่า "ยุทธการที่เทียนซุย" (Battle of Tian Shui) อิงมาจากเรื่องราวสมมติของการก่อการกำเริบในนวนิยายสามก๊ก หากผู้เล่นเล่นเป็นเกียงอุย ทัพวุยก๊กจะชนะยุทธการ แต่ตัวเกียงอุยก็จะเข้าร่วมกับจ๊กก๊กในภายหลัง หากผู้เล่นเล่นเป็นตัวละครฝ่ายจ๊กก๊ก ก็จะต้องเอาชนะเกียงอุยเพื่อทำให้เกียงอุยแปรพักตร์เข้าด้วยจ๊กก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซันกั๋วจื้อ).
ซือหม่า กวาง (1084). จือจื้อทงเจี้ยน.
ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).
ขงเบ้งเกลี้ยกล่อมให้เกียงอุยสวามิภักดิ์ (ภาพประกอบจากหนังสือสามก๊ก ฉบับราชบัณฑิตยสภา พ.ศ. 2487 ผลงานของเหม เวชกร)
สถานีรถไฟสงขลา

สถานีรถไฟสงขลา ตั้งอยู่ที่ถนนปละท่า ตำบลบ่อยาง อำเภอเมือง จังหวัดสงขลา เป็นสถานีรถไฟในทางรถไฟสายใต้ (ทางรถไฟสายสงขลา) ยกเลิกการใช้งานไปแล้วตั้งแต่ 1 กรกฎาคม พ.ศ. 2521 ปัจจุบันได้ประกาศขึ้นทะเบียนอาคาร สถานที่เป็นโบราณสถานของกรมศิลปากรแล้ว ตั้งแต่ ปี พ.ศ. 2547
กบฏซินเสีย

การก่อกบกฏต่อรัฐวุยก๊ก (ค.ศ. 227-228)
| ด ค กการบุกขึ้นเหนือของจูกัดเหลียง |
| --- | --- |
 ซินเสีย  เทียนซุย  เกเต๋ง  ตันฉอง  เจี้ยนเวย์  กิสาน  ทุ่งราบอู่จ้าง 
| ด ค กสงครามสามก๊ก |
| --- | --- |
 ← ปลายราชวงศ์ฮั่น  อิเหลง  การบุกง่อก๊ก  การบุกลงใต้  ซินเสีย  การบุกขึ้นเหนือ  เซ็กเต๋ง  จูงอก๊ก  หับป๋า (ค.ศ. 231)  หับป๋า (ค.ศ. 233)  หับป๋า (ค.ศ. 234)  เลียวตั๋ง  อ้วนเสีย (ค.ศ. 241)  เชฺว่เปย์  ซิงชื่อ  โคกูรยอ  สุสานโกเบงเหลง  การบุกของเกียงอุย  (เต๊กโตเสีย)   ฉิวฉุน  ตังหิน  หับป๋า (ค.ศ. 253)  โจมอ  เกาจิ๋ว  การล่มสลายของจ๊กก๊ก  จงโฮย  เองอั๋น  ทูฟ่า ชู่จีเหนิง  ซีหลิง  การล่มสลายของง่อก๊ก 
กบฏซินเสีย (จีน: 新城之亂) เป็นการก่อกบฏที่เกิดขึ้นในรัฐวุยก๊กระหว่างช่วงปลาย ค.ศ. 227 ถึงช่วงต้น ค.ศ. 228 ในยุคสามก๊กของจีน การก่อกบฏริเริ่มโดยเบ้งตัด อดีตขุนพลของจ๊กก๊กผู้แปรพักตร์ไปเข้าด้วยวุยก๊กและได้รับมอบหมายให้ดูแลเมืองซินเสีย (ปัจจุบันอยู่ทางตะวันตกเฉียงเหนือของมณฑลหูเป่ย์) ในมณฑลเกงจิ๋ว กบฏถูกปราบปรามลงอย่างรวดเร็วภายในหนึ่งเดือนโดยสุมาอี้ขุนพลวุยก๊ก เบ้งตัดถูกจับและถูกประหารชีวิต
ภูมิหลัง

ในปี ค.ศ. 220 เบ้งตัดขุนพลผู้เดิมรับใช้ขุนศึกเล่าปี่ ได้แปรพักตร์ไปเข้าด้วยโจผีศัตรูของเล่าปี่ซึ่งเป็นผู้สืบทอดฐานันดรศักดิ์ "วุยอ๋อง" สืบต่อโจโฉบิดาผู้เพิ่งล่วงลับ เบ้งตัดนำผู้ใต้บังคับบัญชาและครอบครัวติดตามมาด้วยรวมมากกว่า 4,000 คน โจผียินดีมากที่ได้ยินว่าเบ้งตัดมาเข้าร่วมและต้อนรับเบ้งตัดเป็นอย่างดี โจผีตั้งให้เบ้งตัดเป็นเจ้าเมือง (太守 ไทโฉ่ว) ของเมืองซินเสีย (新城 ซินเฉิง) ซึ่งตั้งอยู่ชายแดนด้านตะวันตกเฉียงใต้ของวุยก๊ก
ในเวลานั้น ขุนนางหลายคนรู้สึกว่าเบ้งตัดไม่น่าไว้วางใจและไม่ควรมอบหมายความรับผิดชอบที่สำคัญ สุมาอี้ขุนพลวุยก๊กผู้ประจำการอยู่ที่อ้วนเซีย (宛 หว่าน; ปัจจุบันคือเขตหว่านเฉิง นครหนานหยาง มณฑลเหอหนาน) และดูแลกิจการการทหารในมณฑลเกงจิ๋วและอิจิ๋วในเวลานั้น ก็ยังเตือนโจผีไม่ให้ไว้วางใจเบ้งตัดมากเกินไป แต่โจผีไม่ใส่ใจคำแนะนำของสุมาอี้
เบ้งตัดได้รับความโปรดปรานจากโจผีอย่างมาก และเบ้งตัดยังเป็นมิตรสนิทกับขุนนางวุยก๊กอย่างฮวนกายและแฮหัวซง เมื่อโจผีสวรรคตในปี ค.ศ. 226 ฮวนกายและแฮหัวซงในเวลานั้นก็เสียชีวิตไปแล้ว เบ้งตัดจึงเริ่มรู้สึกไม่สบายใจเพราะอยู่ในแนวหน้าเป็นเวลานาน ตลอดช่วงเวลาที่เบ้งตัดรับราชการที่ซินเสีย ก็ได้ผูกมิตรกับง่อก๊ก (รัฐที่ก่อตั้งโดยซุนกวน) และสร้างการป้องกันที่แข็งแกร่งเพื่อรับการโจมตีที่อาจเกิดขึ้นจากรัฐจ๊กก๊ก (ก่อตั้งโดยเล่าปี่) รัฐอริของวุยก๊ก จูกัดเหลียงอัครมหาเสนาบดีและผู้สำเร็จราชการแทนพระองค์แห่งจ๊กก๊กไม่ชอบเบ้งตัดที่เอาแน่เอานอนไม่ได้ และยังกังวลว่าเบ้งตัดจะกลายเป็นภัยคุกคามต่อจ๊กก๊ก
ผลสืบเนื่อง

สุมาอี้และกำลังทหารจับกุมได้เชลยศึกมากกว่า 10,000 คนและกลับไปยังอ้วนเซีย
ซินหงี (申儀 เชิน อี๋) อยู่ที่เมืองเว่ย์ซิงเป็นเวลานานและมีพฤติกรรมเย่อหยิ่ง ซินหงีมีตราราชการหลายอันที่แกะสลักและแจกจ่ายโดยไม่ได้รับอนุญาต เมื่อซินหงีได้ข่าวเรื่องชะตากรรมของเบ้งตัดก็รู้สึกวิตกกังวล ขุนนางคนอื่น ๆ หลายคนในภูมิภาคมอบของกำนัลให้สุมาอี้เพื่อแสดงความยินดีกับชัยชนะของสุมาอี้ สุมาอี้ส่งคนถือหนังสือไปตามซินหงี ซินหงีจึงมาพบสุมาอี้ สุมาอี้ถามซินหงีเรื่องการแจกจ่ายตราประทับที่ไม่ได้รับอนุญาตแต่ก็ปล่อยตัวซินหงีไปในภายหลัง
สุมาอี้ยังได้กวาดต้อนราษฎร 7,000 ครัวเรือนจากอาณาเขตของเบ้งตัดไปยังมณฑลอิวจิ๋วทางตอนเหนือของจีน ขุนพลจ๊กก๊กเหยา จิ้ง (姚靜), เจิ้ง ทา (鄭他) และคนอื่น ๆ นำกำลังทหารมากกว่า 7,000 นายมาสวามิภักดิ์ต่อวุยก๊ก แต่นายทหารของจ๊กก๊กเหล่านี้ปรากฏชื่อเฉพาะในจิ้นชู ไม่ได้ปรากฏในจือจื้อทงเจี้ยนตำราลำดับเหตุการณ์ประวัติศาสตร์ที่เขียนในศตวรรษที่ 11
สุมาอี้เดินทางไปยังนครหลวงลกเอี๋ยงเพื่อเข้าเฝ้าโจยอยจักรพรรดิวุยก๊ก โจยอยทรงปรึกษากับสุมาอี้เรื่องการตอบโต้การบุกจากง่อก๊ก จากนั้นจึงมีรับสั่งให้สุมาอี้กลับไปประจำการอยู่ที่อ้วนเซีย
ในนิยายสามก๊ก

กบฏซินเสียถูกกล่าวถึงในนวนิยายอิงประวัติศาสตร์ในศตวรรษที่ 14 เรื่องสามก๊ก ตอนที่ 94 ซึ่งมีการเพิ่มเติมองค์ประกอบสมมติเข้ามาในเหตุการณ์เพื่อผลเชิงละคร
ในนิยายสามก๊ก > ความในนิยาย

เบ้งตัดเชิญซินหงี (申儀 เชิน อี๋) เจ้าเมืองกิมเสีย (金城 จินเฉิง) และซินต๋ำ (申耽 เชิน ตาน) เจ้าเมืองเซียงหยง (上庸 ช่างยง) ให้เข้ากับตนในการก่อกบฏ ซินหงีและซินต๋ำแสร้งทำเป็นเข้าด้วยแต่ขณะเดียวกันก็ลอบวางแผนที่จะช่วยกองทัพวุยก๊กที่ยกกำลังมาปราบกบฏ ซินหงีและซินต๋ำอ้างกับเบ้งตัดว่าการเตรียมการยังไม่พร้อมเพียงพอซึ่งเบ้งตัดก็เชื่อ
เลียงกี๋ (梁畿 เหลียง จี) คนส่งสารของสุมาอี้มาถึงเมืองซินเสียและอ้างกับเบ้งตัดว่าสุมาอี้นำทัพยกไปเตียงฮันเพื่อรับมือการบุกของจ๊กก๊ก เบ้งตัดยินดีจึงจัดงานเลี้ยงให้เลียงกี๋และส่งเลียงกี๋ออกจากเมือง จากนั้นเบ้งตัดจึงนัดแนะกับซินหงีและซินต๋ำให้เริ่มก่อกบฏในวันรุ่งขึ้น แต่ต่อมาไม่นานเบ้งตัดก็ได้รับรายงานว่ามีกองกำลังมาถึงนอกเมือง เบ้งตัดรีบขึ้นกำเแพงเมืองเห็นกองกำลังที่ยกมาบัญชาการโดยซิหลงขุนพลทัพหน้าของวุยก๊ก ซิหลงบอกเบ้งตัดให้ยอมจำนน แต่เบ้งตัดยิงเกาทัณฑ์ไปถูกหน้าผากของซิหลง ทหารมือเกาทัณฑ์ของเบ้งตัดก็ระดมยิงเกาทัณฑ์ใส่กองกำลังของซิหลงบีบให้ล่าถอย ซิหลงเสียชีวิตจากแผลเกาทัณฑ์ในคืนนั้นด้วยวัย 59 ปี (ตามการนับอายุแบบเอเชียตะวันออก) ศพของซิหลงได้รับการวางในโลงศพแล้วส่งไปลกเอี๋ยงเพื่อทำพิธีฝัง
จากนั้นทัพหลักของสุมาอี้ก็ยกมาถึงนอกเมืองซินเสียและล้อมเมืองไว้ วันถัดมาเบ้งตัดเห็นกองกำลังของซินหงีและซินต๋ำยกมาถึง เบ้งตัดคิดว่าซินหงีและซินต๋ำมาเพื่อช่วยตนจึงเปิดประตูเมืองและนำทหารออกไปโจมตีสุมาอี้ แต่ซินหงีและซินต๋ำตะโกนใส่เบ้งตัดว่า "อ้ายขบถมึงคิดทรยศต่อเจ้าเร่งไปหาที่ตายเถิด" เบ้งตัดเห็นว่าภัยมาถึงตัวจึงพยายามถอยกลับเข้าเมือง แต่ผู้ใต้บังคับบัญชาของเบ้งตัดคือลิจู (李輔 หลี ฝู่) และเตงเหียน (鄧賢 เติ้ง เสียน) ทรยศต่อเบ้งตัดและปฏิเสธไม่ให้เบ้งตัดเข้าเมือง ซินต๋ำเข้าไปใกล้และสังหารเบ้งตัด ทหารของเบ้งตัดก็ยอมจำนนต่อทัพวุยก๊ก
สุมาอี้เข้าเมืองซินเสียและฟื้นฟูความสงบเรียบร้อยในเมือง สุมาอี้รายงานชัยชนะของตนต่อโจยอยจักรพรรดิวุยก๊ก โจยอยให้ส่งศีรษะของเบ้งตัดมายังลกเอี๋ยง ซินหงีและซินต๋ำได้รับการเลื่อนขั้นและได้รับมอบหมายให้ติดตามสุมาอี้ไปรับมือการบุกของจ๊กก๊ก ส่วนลิจูและเตงเหียนได้รับมอบหมายให้รักษาซินเสียและเซียงหยง
ในนิยายสามก๊ก > ข้อเท็จจริงทางประวัติศาสตร์

ตามข้อเท็จจริงทางประวัติศาสตร์ ในช่วงเวลาที่เบ้งตัดก่อกบฏ ซินต๋ำ (申耽 เชิน ตาน) ไม่ได้รับราชการแล้วและไม่ได้เข้าร่วมในการก่อกบฏ และในเวลานั้นซินต๋ำอาจจะเสียชีวิตไปแล้ว นอกจากนี้ยังไม่มีหลักฐานว่าซิหลงเข้าร่วมในการปราบกบฏ สามก๊กจี่ไม่ให้รายละเอียดเกี่ยวกับการเสียชีวิตของซิหลงมากนัก โดยระบุเพียงว่าซิหลงเสียชีวิตในศักราชไท่เหอ (ค.ศ. 227-233) ปีที่ 1 ในรัชสมัยของโจยอย
ในวัฒนธรรมประชานิยม

กบฏซินเสียปรากฏเป็นด่านที่เล่นได้ในวิดีโอเกมไดนาสตีวอริเออร์ 5: เอ็กซ์ตรีมเลเจนส์ของโคเอ เป็นที่รู้จักในชื่อ "ยุทธการที่ปราสาทซิน" (Battle of Xin Castle) ผู้เล่นสามารถเล่นได้เฉพาะตัวละครฝ่ายวุยก๊กคือโจผี สุมาอี้ หรือซิหลง และต้องเอาชนะเบ้งตัดเพื่อชนะด่าน หากผู้เล่นเล่นได้เร็วก็จะสามารถผ่านด่านได้ก่อนที่กำลังเสริมของจ๊กก๊กจะมาถึงเพื่อช่วยเบ้งตัด
บรรณานุกรม

ตันซิ่ว (ศตวรรษที่ 3). สามก๊กจี่ (ซันกั๋วจื้อ).
เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ฝาง เสฺวียนหลิง (648). จิ้นชู.
ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).
Seq2seq

seq2seq เป็นชุดของวิธีการเรียนรู้ของเครื่องสำหรับการประมวลภาษาธรรมชาติ มีการนำมาประยุกต์ใช้ในงานต่าง ๆ เช่น การแปล, การจับภาพ, แบบจำลองเชิงสนทนา และ การสรุปความอัตโนมัติ
ประวัติศาสตร์

ขั้นตอนวิธีนี้ได้รับการพัฒนาโดยกูเกิลในปี 2014 เพื่อใช้ในการแปลด้วยเครื่อง
ก่อนหน้านี้มีการการศึกษาที่คล้ายกันเช่นวิทยานิพนธ์ปริญญาเอกปี 2012 ของโตมาช มิโคโลฟ ในปี 2019 Facebook ได้ประกาศนำใช้ในงานสำหรับการหาปริพันธ์เชิงสัญลักษณ์ และ การแก้สมการเชิงอนุพันธ์
กูเกิลอ้างว่าสามารถแก้สมการที่ซับซ้อนได้เร็วและแม่นยำกว่าตัวแก้ที่มีขายทั่วไป เช่น Mathematica, MATLAB และ Maple ขั้นแรกจะแยกสมการออกเป็นโครงสร้างต้นไม้เพื่อขจัดลักษณะเฉพาะทางสัญกรณ์ออก จากนั้นโครงข่ายประสาทเทียม LSTM จะประมวลผลแบบต้นไม้โดยใช้ฟังก์ชัน การรู้จำแบบมาตรฐาน
ในปี 2020 กูเกิลได้เปิดตัว Meena ซึ่งเป็น จักรกลสนทนาที่ใช้ seq2seq มีพารามิเตอร์ 2.6 พันล้านตัว ที่ฝึกฝนบนชุดข้อมูลขนาด 341 GB กูเกิลอ้างว่าจักรกลสนทนาตัวนี้มีความจุของแบบจำลองมากกว่า GPT-2 ของ OpenAI ถึง 1.7 เท่า
ในปี 2022 ทาง Amazon ได้ประกาศ AlexaTM 20B ซึ่ง เป็นแบบจำลองภาษา seq2seq ขนาดกลาง (20 พันล้านพารามิเตอร์) ซึ่งใช้ตัวเข้ารหัส-ตัวถอดรหัสเพื่อดำเนินการเรียนรู้แบบไม่กี่ช็อต ตัวเข้ารหัสจะทำการแปลงค่าขาเข้า แล้วตัวถอดรหัสจะดำเนินการกับค่านั้นเพื่อทำงานเช่น การแปลเป็นภาษาอื่น แบบจำลองนี้มีประสิทธิภาพในการแปลภาษาและการสรุปได้ดีกว่า GPT-3 ที่มีขนาดใหญ่กว่ามาก การฝึกได้ทำไปพร้อมกับการลดสัญญาณรบกวน (ซ่อมแซมข้อความที่ขาดหายภายในสายอักขระอย่างเหมาะสม) และการสร้างแบบจำลองภาษาเชิงสาเหตุ (การต่อยอดข้อความที่มีความหมาย) ซึ่งช่วยให้สามารถเพิ่มค่าแทนลักษณะต่าง ๆ ในภาษาต่าง ๆ ได้โดยไม่ต้องมีขั้นตอนการฝึกอบรมที่กว้างขวาง AlexaTM 20B บรรลุประสิทธิภาพที่ล้ำสมัยด้วยงานการเรียนรู้แบบไม่กี่ช็อตจากทุกคู่ภาษาใน Flores-101 และมีประสิทธิภาพเหนือกว่า GPT-3 ในบางงาน
วิธีการ

seq2seq สามารถแปลงลำดับหนึ่งไปเป็นอีกลำดับหนึ่งได้ การเปลี่ยนแปลงนี้ใช้ โครงข่ายประสาทแบบเวียนซ้ำ (RNN) หน่วยความจำระยะสั้นแบบยาว (LSTM) และ หน่วยเวียนซ้ำแบบมีประตู (GRU) เพื่อหลีกเลี่ยง ปัญหาความชันอันตรธาน บริบทสำหรับแต่ละรายการคือผลลัพธ์ของขั้นตอนก่อนหน้า ส่วนประกอบหลักคือชุดของโครงข่ายตัวเข้ารหัสและตัวถอดรหัส ตัวเข้ารหัสจะแปลงแต่ละรายการให้เป็นเวกเตอร์ซ่อนที่มีรายการและบริบทที่สอดคล้องกัน ตัวถอดรหัสจะย้อนกลับกระบวนการนี้ โดยแปลงเวกเตอร์เป็นรายการค่าขาออก ในขณะที่ใช้ค่าขาออกก่อนหน้าเป็นบริบทป้อนเข้า
มีวิธีการปรับให้เหมาะที่สุดดังต่อไปนี้
กลไกความใส่ใจ
การค้นหาแบบบีม
โดยทั่วไปการฝึกแบบจำลองจะใช้ ฟังก์ชันการสูญเสียแบบเอนโทรปีไขว้
ซอฟต์แวร์ที่เกี่ยวข้อง

ซอฟต์แวร์ที่ใช้เทคนิคเดียวกันนี้ ได้แก่ OpenNMT (Torch), Neural Monkey (TensorFlow) และ NEMATUS (Theano)
สมจิตต์ ยอดเศรณี

| สมจิตต์ ยอดเศรณี |
| --- | --- |
เกิด: 10 กุมภาพันธ์ พ.ศ. 2475 นนทบุรี ประเทศไทย
เสียชีวิต: 17 กันยายน พ.ศ. 2555 (80 ปี 219 วัน) อุบลราชธานี ประเทศไทย
สัญชาติ: ไทย
แบบแผนการกล่าวถึง: สัตวศาสตร์ 
ตำแหน่ง: อธิการบดีผู้ก่อตั้งมหาวิทยาลัยอุบลราชธานี
คู่สมรส: ระจิต ยอดเศรณี
บิดามารดา: ชื้น ยอดเศรณี (บิดา) พยอม ยอดเศรณี (มารดา)
รองศาสตราจารย์ สมจิตต์ ยอดเศรณี  (10 กุมภาพันธ์ พ.ศ. 2475—17 กันยายน พ.ศ. 2555) อดีตอธิการบดีผู้ก่อตั้งมหาวิทยาลัยอุบลราชธานี อดีตอาจารย์ประจำภาควิชาสัตวศาสตร์ คณะเกษตรศาสตร์  มหาวิทยาลัยขอนแก่น เกิดเมื่อวันที่ 10 กุมภาพันธ์ พ.ศ. 2475 เป็นชาวสวนทุเรียน ที่ตำบลตลาดขวัญ อำเภอเมือง จังหวัดนนทบุรี
ประวัติการศึกษา

รศ.สมจิตต์ ยอดเศรณี หรือ รศ.ดร.สมจิตต์ ยอดเศรณี จบการศึกษาระดับมัธยมศึกษา ที่โรงเรียนอำนวยศิลป์ ปี พ.ศ. 2499 ปริญญาวิทยาศาสตรบัณฑิต สาขากสิกรรมและสัตวบาล มหาวิทยาลัยเกษตรศาสตร์ ปี พ.ศ. 2502 ปริญญาวิทยาศาสตรมหาบัณฑิตสัตวบาลสาขาพันธุศาสตร์ จากมหาวิทยาลัยโอเรกอน ประเทศสหรัฐอเมริกา ปี พ.ศ. 2506 และได้รับปริญญาวิทยาศาสตรดุษฎีบัณฑิต สาขาการปรับปรุงพันธุ์สัตว์ จากมหาวิทยาลัยมานิโตบา โดยทุนของรัฐบาลประเทศแคนาดา ปี พ.ศ. 2515
ประวัติการทำงาน

รศ.สมจิตต์ ยอดเศรณี เริ่มเข้ารับราชการในตำแหน่งนายสัตวบาลตรี ประจำสถานีบำรุงพันธุ์สัตว์ ท่าพระ จังหวัดขอนแก่น สังกัดกรมปศุสัตว์ กระทรวงเกษตรและสหกรณ์ เมื่อปี พ.ศ. 2503 ความทุรกันดาร สภาพภูมิประเทศ ภูมิอากาศและชีวิตความเป็นอยู่ของประชากรในภาคอีสาน ที่ท่านได้พบเห็นกลับเป็นแรงบันดาลใจในความมุ่งมั่นที่จะพัฒนาคุณภาพชีวิตและความเป็นอยู่ของประชาชนให้ดียิ่งขึ้นอย่างยั่งยืน ปี พ.ศ. 2507 ท่านได้ย้ายมาประจำสำนักงานสภาการศึกษาแห่งชาติ ในโครงการจัดตั้งมหาวิทยาลัยขอนแก่น นับได้ว่าท่านเป็นบุคคลหนึ่งที่มีส่วนในการก่อร่างสร้างฐานให้กับมหาวิทยาลัยที่มีชื่อเสียงแห่งนี้
ท่านได้เริ่มชีวิตการเป็นอาจารย์ประจำภาควิชาสัตวศาสตร์ คณะเกษตรศาสตร์ มหาวิทยาลัยขอนแก่น เรื่อยมา จนกระทั่งปี 2518 จึงได้ดำรงตำแหน่งผู้ช่วยศาสตราจารย์  ท่านมุมานะตามปณิธานผ่านการสอน การวิจัยเพื่อพัฒนา การถ่ายทอดส่งเสริมเพิ่มพูนรายได้ให้แก่เกษตรกรในพื้นที่ เป็นที่ปรึกษาชมรมสหกรณ์ผู้เลี้ยงสุกรในภาคตะวันออกเฉียงเหนือ ผลงานเป็นที่ประจักษ์จนได้ดำรงตำแหน่งรองศาสตราจารย์ เมื่อปี 2528 เป็นต้นมา
ด้านการบริหารงาน
พ.ศ. 2517 กรรมการพิจารณาปรับปรุงแก้ไขหลักสูตรคณะเกษตรศาสตร์ มหาวิทยาลัยขอนแก่น
พ.ศ. 2517 ประธานกรรมการประจำคณะศึกษาศาสตร์ มหาวิทยาลัยขอนแก่น
พ.ศ. 2517 นายกสโมสรอาจารย์และข้าราชการ มหาวิทยาลัยขอนแก่น
พ.ศ. 2518 รองอธิการบดีฝ่ายวางแผนและพัฒนา มหาวิทยาลัยขอนแก่น
พ.ศ. 2519 หัวหน้ากองแผนงาน สำนักงานอธิการบดี มหาวิทยาลัยขอนแก่น
พ.ศ. 2520 กรรมการร่างโครงการจัดตั้งคณะมนุษยศาสตร์และสังคมศาสตร์ มหาวิทยาลัยขอนแก่น
พ.ศ. 2522 – 2526  หัวหน้าภาควิชาสัตวศาสตร์ คณะเกษตรศาสตร์ มหาวิทยาลัยขอนแก่น
พ.ศ. 2529  หัวหน้าโครงการจัดตั้งวิทยาลัยอุบลราชธานี สังกัดมหาวิทยาลัยขอนแก่น
พ.ศ. 2530  ผู้อำนวยการวิทยาลัยอุบลราชธานี มหาวิทยาลัยขอนแก่น
พ.ศ. 2534 – 2542 ดำรงตำแหน่ง อธิการบดีมหาวิทยาลัยอุบลราชธานี
จากประสบการณ์ความรู้ความสามารถในด้านการบริหารงาน ในปี 2529 ซึ่งเป็นช่วงเวลาที่สำคัญที่สุดอีกครั้งในชีวิตของท่าน คือการได้รับมอบหมายให้เป็นหัวหน้าโครงการจัดตั้งวิทยาลัยอุบลราชธานี ในสังกัดมหาวิทยาลัยขอนแก่น และเตรียมการยกฐานะขึ้นเป็นมหาวิทยาลัยอุบลราชธานี
จึงนับได้ว่าท่านเป็นผู้หนึ่งที่มีส่วนสำคัญ เป็นเสาหลักและขวัญกำลังใจให้แก่คณะบุคคล ในการฟันฝ่าอุปสรรคให้บรรลุถึงเป้าหมายของการจัดตั้งมหาวิทยาลัยอุบลราชธานีแห่งนี้ และเมื่อวันที่ 25 มกราคม 2534 ได้มีพระบรมราชโองการโปรดเกล้าแต่งตั้ง รองศาสตราจารย์ สมจิตต์ ยอดเศรณี ให้ดำรงตำแหน่งอธิการบดีมหาวิทยาลัยอุบลราชธานี เป็นบุคคลแรก 
คุณูปการที่ท่านรองศาสตราจารย์ สมจิตต์ ยอดเศรณี ได้ทำไว้ไม่เฉพาะนักศึกษา บุคลากรภายในมหาวิทยาลัยนี้เท่านั้น แต่ยังรวมไปถึงการพัฒนาสังคมเศรษฐกิจสุขภาพความเป็นอยู่ของประชากรในภูมิภาคแห่งนี้อย่างยั่งยืนอีกด้วย ซึ่งก็คือเป้าหมายของการจัดตั้งมหาวิทยาลัยอุบลราชธานี แห่งนี้นี่เอง
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2528 –  เหรียญจักรพรรดิมาลา (ร.จ.พ.)